बास्केटबलमा गण्डकी र शुभकामना विजयी
गण्डकी पब्लिक र शुभकामनाले टप्स अन्तरविद्यालय छात्र बास्केटबल प्रतियोगितामा शुक्रबार विजयी सुरुआत गरेका छन् । दुवैले दोहोरो जित निकाले ।
काठमाडौँ — गण्डकी पब्लिक र शुभकामनाले टप्स अन्तरविद्यालय छात्र बास्केटबल प्रतियोगितामा शुक्रबार विजयी सुरुआत गरेका छन् । दुवैले दोहोरो जित निकाले ।घरेलु कोर्टमा गण्डकीले इमेजलाई १९–५ र महर्षिलाई १३–१२ ले तथा शुभकामनाले ल्यान्डमार्कलाई २२–५ र संस्कृतिलाई १७–१४ ले स्कोरले पराजित गरे ।टिम अफ प्रोग्रेसिभ स्कुल (टप्स) द्वारा आयोजित प्रतियोगितामा तेजस्वी र नवोदितले पनि दोहोरो जित आत्मासात् गरे । तेजस्वीले सुप्रिमलाई ८–२ तथा निम्बललाई ९–३ स्कोरले हरायो । नवोदितले स्वेता सदनमाथि ३३–२८ तथा संस्कृतिमाथि २१–१० को जित रच्यो । ह्वाइट हेभनले लर्निङ जोनलाई २१–१८, लालीगुराासले लिटिल ब्लोसमलाई ३१–११, महर्षीले इडिफाइलाई १२–६ र बेलमोन्टले निम्बलाई ८–२ ले पाखा लगाए । त्यस्तै लर्निङ जोनले लिटिल ब्लोसमलाई ९–५ र स्वेता सदनले ल्यान्डमार्कलाई २९–१५ ले पन्छाए ।प्रतियोगिताको काठमाडौं महानगरपालिका वडा १६ का अध्यक्ष मुकुन्द रिजालले उद्घाटन गरे । तीनदिने प्रतियोगितामा १७ टिमको सहभागिता रहेको टप्सका अध्यक्ष आरसी भट्टले जनाएका छन् ।